<classify> ELIZABETH HOMBO-DAR ES SALAAM RAIS mstaafu Benjamin Mkapa ameelezeanamna ilivyokuwa ngumu kuandika kitabu kuhusu maisha yake, kwa sababu hakuwahikuhisi kuna jambo kubwa la kujifunza kuhusu maisha yake. Alitoa kauli hiyo jana wakati wa uzinduziwa kitabu cha maisha yake kilichozinduliwa na Rais Dk. John Magufuli. Haikuwakazi rahisi kuandika kitabu hiki. Baada ya Taasisi ya Uongozi chini ya mkurugenziwake Profesa Joseph Semboja kunishawishi, nilisita si kwa kuwa mimi ni mchoyo wakugawana uzoefu wa uongozi wangu la hasha, ila sikuweza kuhisi kama kuna kubwala kujifunza kwenye safari hii ya maisha yangu. Baada ya mvutano mkubwa, Profesa Sembojaakabadilisha mtazamo wangu, kwanza unyeti wa urais kwa heshima kwa kutumikianchi, kutokana na hili ndiyo maana ni watu wanne marais wastaafu ambao wakohai, isipokuwa Mwalimu Nyerere, ambao nao wamehudumu kwa vipindi vyao. Nikaona ni vyema kushukuru tunu hiyo kwakujaribu kuelezea ili wale wenye ndoto ya kuhudumu kwenye nafasi hiyo pamoja nakujifunza juu ya makosa, lakini pia watambue kwamba nafasi ya urais inawezakushikwa na binadamu yeyote aliyeumbwa na Mwenyezi Mungu, alisema Mkapa. Aidha alisema katika historia yake kunawatu wengi ambao wamechangia kwa njia moja au nyingine, hivyo ameona kitabuhicho kitampa fursa kuwashukuru kwa ujumla wao. Alisema amekuwa na bahati ya kufanya kazina Mwalimu Nyerere kwa kipindi kirefu, hivyo ametenga sura nzima kumzungumzia. Nimekuwa na bahati ya kufanya kazi naMwalimu Nyerere kwa kipindi kirefu sana, hii ni bahati adhimu kwenye kunijengamimi na mtazamo wangu kuhusu masuala mbalimbali binafsi, masuala ya ukombozi waBara la Afrika. Nimeweza kumwelezea Mwalimu Nyerere kwamtazamo wangu kama nilivyomjua na hili limenipa faraja sana, nimenufaika sanakuwa na Mwalimu Nyerere kama mentor wangu, ni kutokana na sababu hiyo ndiyomaana mmeona kwenye kitabu hiki pamoja na mambo mengine nimetenga sura nzimakumwongelea nilivyomfahamu na kubwa zaidi nini nilichojifunza kutoka kwake. Nilijfunza mengi na kuvutiwa sana juu yauongozi, maono yake kuhusu haki za binadamu na mapenzi juu ya nchi yake, alisemaMkapa. Vilevile alisema katika kitabu chake hichoamezungumzia sana umuhimu wa taifa kujitegemea na si kuomba misaada. Hii haimaanishi kwamba tusithamini au tusiombemisaada, lakini iombwe kwa ajili kuongeza nguvu kwenye juhudi ambazo tumezianzawenyewe, alisema Mkapa. Alisema maisha ya binadamu ni fumbo kubwakwani baba yake mzazi alimweleza kuhusu maono yake wakati akiwa mdogo. Nianzekwa kunukuu maneno ya baba yangu, aliniambia kwamba nataka uwe padre ikishindikanauwe daktari hivyo viwili vikishindikana basi angalau uwe mwalimu, lakinibadala yake leo nimekuwa rais na baba yangu hakuwahi hata kuota kama ningekuwarais, alisema. Mkapa alisema lazima akiri kwamba kunamatukio yalikuwa magumu kuyahadithia na kuyaweka kwenye maandishi, lakinihakuyaacha kwa sababu kiongozi wa kweli anajengwa na matukio hasi na chanyakwenye maisha binafsi na uongozi wa umma. Kama binadamu wakati mwingine tunafanyamakosa, hivyo vitabu kama hivi vinasaidia kuelezea kwanini ulifikia maamuziuliyofikia ili viongozi wa sasa na wale watarajiwa waweze kujifunza,alisema. Alimshukuru Rais Magufuli kwa kukubalikuzindua kitabu chake na huku akimpongeza kwa msimamo wake wa kuhakikishaTanzania inajitegemea, hasa katika maendeleo. Uzinduzi wa kitabu hicho umekwendasambamba na maadhimisho ya miaka 81 tangu kuzaliwa kwake.  <topic>: KITAIFA 